. számú napirend

**előterjesztés**

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági Bizottság részére**

Tárgy: 1025 Budapest, Pusztaszeri út 49. szám A-B-C épület (hrsz. 15326/2) alatti társasház HAVARIA keretből történő vissza nem térítendő támogatás igénylése a társasház élet-és balesetveszélyes elektromos hálózata felújítása céljából.

Előterjesztő: ……………………………………………….

Trummer Tamás

főépítész, igazgató

Készítette:

………………………………………………..

Borsos András

pályázati referens

„A napirend tárgyalása zárt ülést nem igényel.”

**Tisztelt Településüzemeltetési, Környezetvédelmi és Közbiztonsági Bizottság!**

A 1025 Budapest, Pusztaszeri út 49. szám A-B-C épület (hrsz. 15326/2) alatti 27 lakásos társasház közös képviselője Imre Andrea, a társasház élet- és balesetveszélyes elektromos hálózata felújítása céljából a HAVARIA keretből vissza nem térítendő támogatást kért.

A közös képviselő 2024. július 23. napján HAVARIA keretre pályázati dokumentációt nyújtott be. A pályázat szerinti munkák tárgya, és a pályázat hiányosságai okán XXXVI/555-6/2024 ügyiratszámmal 2024. szeptember 30. napján hiánypótlási felhívás került kiküldésre, melyben a teljesítési határidő 2024. október 21. napjában lett meghatározva. Pályázó a bekért hiányzó dokumentumok pótlását a megadott határidőig nem teljeskörűen teljesítette.

A pályázati dokumentáció a felhívás ellenére nem tartalmazza az abban előírt alábbi kötelező tartalmi elemeket:

*1. Közgyűlési határozatok*

*- a társasház, illetve a tulajdonostársak pályázati eljárásban való képviseletére és szerződéskötésre jogosító meghatalmazást,*

*- melyik támogatási formát kívánják igénybe venni (Általános társasház felújítás – 2024 vagy Élet- és balesetveszély elhárítás – 2024),*

*2. Tulajdoni lap*

*3. Magyar Mérnöki Kamara vagy a Magyar Építész Kamara által nyilvántartott jogosultsági névjegyzékben szereplő szakértő, vagy egyéb – szakterülettől függő – hatóság* ***szakvéleményének csatolása a fennálló élet- vagy balesetveszélyes helyzetről***

A 1025 Budapest, Pusztaszeri út 49. szám A-B-C épület (hrsz.:15326/2) alatti társasház a hiánypótlási felhívásban kért dokumentumoknak csak egy részét pótolta. Nem nyújtották be a közgyűlési határozatokat mely tartalmazza a pályázati eljárásban való képviseletre és a szerződéskötésre jogosító meghatalmazást a pályázatot benyújtó részére, valamint hogy a HAVARIA keretre nyújt be a Társasház pályázatot. Utólagosan sem adták be a Tulajdoni lapot.

Az elektromos hálózat élet- és balesetveszélyes állapotát igazoló szakértői vélemény nem lett csatolva. A benyújtott szakvélemény **nem állapítja meg az élet- és balesetveszélyes állapot fennállását**, illetve az aláíró Tímár Imre műszaki szakértői jogosultsága nem igazolt, ezért az általa írt szakvélemény a rendeletben előírtak alapján sem lenne fogadható.

A E-on Hálózat tervvéleményének hatálya 1 év, mely 2023. december 19. napján lejárt, új vélemény nem lett benyújtva.

A 2024. október 21. napján benyújtott pályázat a hiánypótlási felhívás ellenére továbbra is hiányos, az **élet- és balesetveszélyes állapot fennállása nem igazolt**, a pályázati felhívásban előírt kötelező tartalmi elemeket nem tartalmazza, ezért támogatásra nem javasolt.

*Kérem a T. Bizottságot, hogy átruházott feladat- és hatáskörében eljárva hozza meg határozatát.*

**HATÁROZATI JAVASLAT**

A Budapest Főváros II. Kerületi Önkormányzat Képviselő-testületének a társasházak felújításának pénzügyi támogatásáról szóló 11/2023. (III. 31.) önkormányzati rendelet és az önkormányzat Szervezeti és Működési Szabályzatáról szóló 13/1992. (VII.01.) önkormányzati rendelet a Bizottságok feladatáról és hatásköréről szóló 11. mellékletének 5.1.10, 5.1.11, pontja értelmében a Településüzemeltetési, Környezetvédelmi és Közbiztonsági Bizottság dönt a társasházak felújítására vonatkozó pénzügyi támogatás fajtájáról és mértékéről, valamint élet és balesetveszély esetén – pályázaton kívül – megfelelő szakértői véleménnyel, alátámasztott kérelemre adható támogatás mértékéről.

A **1025 Budapest, Pusztaszeri út 49. szám A-B-C épület** (hrsz. 15326/2) alatti társasház pályázata nem teljes, illetve **az élet-balesetveszélyes állapot fennállása nem igazolt,** ezért a **Településüzemeltetési, Környezetvédelmi és Közbiztonsági Bizottság átruházott hatáskörben eljárva úgy dönt**, hogy a **HAVARIA keretből** **nem támogatja** **a társasház elektromos hálózata felújítási munkáit.**

**Felelős**: Polgármester

**Határidő**: 2024. december 20.

Budapest, 2024. november 18.

**Trummer Tamás**

főépítész, igazgató