…. (sz.) napirend

**előterjesztés**

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági Bizottság**

**2024. november 25-ei ülésére**

**Tárgy:**  *Javaslat a* II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendelet módosítására

**Készítette:** …………………………..

**dr. Szigeti Szilvia**

Parkolási Ügyfélszolgálat osztályvezető

**Egyeztetve**: …………………………

**Kalocsai Tímea**

Városüzemeltetési igazgató

A napirend tárgyalása zárt ülést nem igényel.

**Tisztelt Településüzemeltetési, Környezetvédelmi és Közbiztonsági Bizottság!**

Budapest Főváros II. Kerületi Önkormányzat Képviselő-testületének 14/2010. (VI. 24.) önkormányzati rendelete a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról (**a továbbiakban: R**). módosítását indokolja, hogy folyamatosan növekszik a II. kerület fizető övezetében kiadott várakozási hozzájárulások száma viszont a várakozóhelyek száma változatlan.

A II. kerület fizető övezetében 2023. szeptember 30-ig 9.639 db lakossági várakozási hozzájárulás, 2024. szeptember 30-ig 11.162 db lakossági várakozási hozzájárulás került kiadásra, míg ezen a területen 8.865 fizető várakozóhely van kialakítva.

A rendelet korábbi módosítása során az eljárási díjak összege kis mértékben megemelésre került, valamint bevezetésre került a második gépjármű után az ügyfél által fizetendő várakozási díj, amely a hatályos Fővárosi parkolási rendelet által megállapított fizetendő éves díj 5%-ában lett meghatározva.

Ezen változások azonban nem hozták meg a kívánt hatást, mivel a 2023. év hasonló időszakához viszonyítva a 2024-es évben a kiadott lakossági várakozási hozzájárulások száma 16%-kal növekedett az előző év hasonló időszakához viszonyítva.

A jelen módosítási javaslatban szereplő nagyobb mértékű díjemelés célja, hogy a fizető parkolóhelyekre kiadott lakossági várakozási hozzájárulások száma jelentősebb mértékben csökkenjen, a parkolás-üzemeltetés forgalomszabályozó hatása ezen a téren is megmutatkozzon.

A lakossági várakozási hozzájárulásokhoz kapcsolódó szabályok módosításán túl a gazdálkodói várakozási hozzájárulások költségtérítési összegének emelése is indokolt, mivel a korábbi években ezen hozzájárulás típusnál nem történt díjemelés.

Mindezt figyelembe véve a lakossági várakozási hozzájárulás esetén a költségtérítés minden esetben 2.000 Ft, a várakozási díj első gépjármű esetében 10.000 Ft, második gépjármű esetében a fizetendő várakozási díj, az adott területen érvényes egy órai várakozási díj kétszázötvenszeresének egyharmada.

A gazdálkodói várakozási hozzájárulás esetén pedig a költségtérítés 5.000 Ft összegről 10.000 Ft összegre módosul.

A díjak emelésének ellensúlyozására a szociálisan érzékenyebb lakosság számára a meglévő kedvezményen túl három új kedvezmény típus kerül kialakításra: a nagycsaládosok és a nyugdíjasok kedvezménye, amely 50%-os kedvezményt biztosít - mind az első, mind a második autó vonatkozásában - az éves lakossági várakozási hozzájárulások várakozási díjából. Továbbá harmadik kedvezményként a BKK bérlet kedvezmény, amely azon állandó lakcímmel rendelkező lakosok által vehető igénybe, akik az igénylést megelőző évben rendelkeztek lakossági várakozási hozzájárulással, azonban lemondanak a tárgyévi lakossági hozzájárulásukról, ezáltal éves BKK bérlet igénylésére lesznek jogosultak.

Az R. módosítását indokolja továbbá az is, hogy készpénzfizetést kímélő megoldásként az ügyfeleknek lehetősége van parkolókártyát vásárolni a Parkolási Ügyfélszolgálaton, mely kártya előállítási és adminisztrációs költségei az utóbbi időszakban megnövekedtek, ezért a parkolókártya díjának emelése indokolt. A parkolókártyához kapcsolódó további módosítások eljárás-technikai jellegűek.

Kérem a Tisztelt Bizottságot, hogy az előterjesztést megtárgyalni és véleményezni szíveskedjék.

**Határozati javaslat**

A Településüzemeltetési, Környezetvédelmi és Közbiztonsági Bizottság a Budapest Főváros II. Kerületi Önkormányzat Képviselő-testületének 13/1992. (VII.1.) önkormányzati rendelete 11. sz. mellékletének 4.5.5. pontjában foglalt feladatkörében eljárva úgy dönt, hogy Budapest Főváros II. Kerületi Önkormányzat Képviselő - testületének a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendeletének módosításával **egyetért** és a Rendelet módosításának **elfogadását javasolja** a Képviselő-testület felé.

**Felelős**: TKKB

**Határidő**: a KT 2024. november 28-i ülése

Budapest, 2024. november 15.

**Őrsi Gergely**

**polgármester megbízásából eljárva**

**dr. Szigeti Szilvia**

osztályvezető

***Előterjesztés melléklete***

**Budapest Főváros II. Kerületi Önkormányzat** **Képviselő - testületének …./2024. (……) önkormányzati rendelete a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendeletének módosításáról**

|  |  |
| --- | --- |
| **Jelenlegi szövegezés** | **Javasolt módosítás** |
| Az R. 3. § (1) bekezdés c) pontja:  *(Lakossági várakozási hozzájárulás kérelemre annak a lakosnak adható:)*  *„c) első gépjármű esetén a költségtérítést megfizette, második gépjármű esetén a költségtérítést és a várakozási díjat megfizette,”*  Az R. 3. § (3) bekezdése:  *„(3) A lakossági hozzájárulás éves várakozási díja az adott területen fizetendő egy órai várakozási díj kétszázötvenszerese. A fővárosi parkolási rendeletben megállapított lakossági várakozási hozzájárulás éves várakozási díjához az önkormányzat által nyújtott díjkedvezmény mértéke:*  *a) lakásonként az első gépjárműre kiadott hozzájárulás esetén a kedvezmény mértéke: 100%,*  *b) lakásonként a második gépjárműre kiadott hozzájárulás esetén a kedvezmény mértéke: 95%.”* | **1. §**  (1) A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 3. § (1) bekezdés c) pontja helyébe a következő rendelkezés lép:  *(Lakossági várakozási hozzájárulás kérelemre annak a lakosnak adható:)*  *„c) első illetve második gépjármű esetén a rendeletben meghatározott költségtérítést és várakozási díjat megfizette,”*  (2) A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 3. § (3) bekezdése helyébe a következő rendelkezés lép:  *„(3) A lakossági hozzájárulás éves várakozási díja az adott területen fizetendő egy órai várakozási díj kétszázötvenszerese. A fővárosi parkolási rendeletben megállapított lakossági várakozási hozzájárulás éves várakozási díjához viszonyítva az alábbi kedvezményekkel csökkentett díj kerül megállapításra:*  *a) lakásonként az első gépjárműre kiadott hozzájárulás vonatkozásában egyszeri éves várakozási díj kerül meghatározásra, melynek összege 10 000 Ft,*  *b) lakásonként a második gépjárműre kiadott hozzájárulás vonatkozásában a várakozási területen érvényes egy órai várakozási díj kétszázötvenszeresének egyharmada fizetendő az alábbiak szerint:*  *ba) A díjövezet esetén: 50 000 Ft,*  *bb) B díjövezet esetén: 37 500 Ft,*  *bc) C díjövezet esetén: 25 000 Ft.”*  (3) A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 3. §-a a következő (7) bekezdéssel egészül ki:  *„(7) A lakossági várakozási hozzájáruláshoz kapcsolódóan a feltételek fennállása esetén az alábbi kedvezmények vehetők igénybe:*  *a) gyermekszállítási várakozási hozzájárulás,*  *b) nagycsaládos kedvezmény,*  *c) nyugdíjas kedvezmény,*  *d) BKK bérlet kedvezmény.”* |
|  | **2. §**  A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet a következő 3/B.–3/D. §-sal egészül ki:  *„3/B. §*  *(1) Nagycsaládos kedvezmény kérelemre annak a lakosnak adható, aki*  *a) három vagy több 18 év alatti gyermeke után családi pótlékra jogosult, valamint*  *b) állandó lakcímmel rendelkezik a kérelem szerinti övezet területén, és*  *c) a kérelemben megjelölt egy darab személygépkocsi*  *ca) üzembentartója, vagy*  *cb) a munkáltatótól kizárólagos használatba kapott, a munkáltató által üzemben tartott személygépkocsira.*  *(2) A kedvezmények igényléséhez a jogosultságot a Magyar Államkincstár által - az ellátottak számának feltüntetésével - kiállított családi pótlék folyósítására vonatkozó dokumentummal szükséges igazolni.*  *(3) Lakásonként az első gépjárműre kiadott hozzájárulás vonatkozásában egyszeri éves várakozási díj kerül meghatározásra, melynek összege 5 000 Ft.*  *(4) Lakásonként a második gépjárműre kiadott hozzájárulás vonatkozásában a várakozási területen érvényes egy órai várakozási díj kétszázötvenszeresének egy hatoda fizetendő az alábbiak szerint:*  *a) A díjövezet esetén: 25 000 Ft,*  *b) B díjövezet esetén: 18 750 Ft,*  *c) C díjövezet esetén: 12 500Ft.*  *3/C. §*  *(1) Nyugdíjas kedvezmény kérelemre, annak a lakosnak adható, aki*  *a) öregségi nyugellátásban részesül, valamint*  *b) állandó lakcíme a kérelem szerinti övezet területén van, és*  *c) az általa megjelölt egy darab személygépkocsira, amelynek az üzembentartója.*  *(2) A kedvezmény igényléséhez a jogosultságot a nyugellátás tényét igazoló dokumentummal szükséges igazolni.*  *(3) Lakásonként az első gépjárműre kiadott hozzájárulás vonatkozásában egyszeri éves várakozási díj kerül meghatározásra, melynek összege 5 000 Ft.*  *(4) Lakásonként a második gépjárműre kiadott hozzájárulás vonatkozásában a várakozási területen érvényes egy órai várakozási díj kétszázötvenszeresének egy hatoda fizetendő az alábbiak szerint:*  *a) A díjövezet esetén: 25 000 Ft,*  *b) B díjövezet esetén: 18 750 Ft,*  *c) C díjövezet esetén: 12 500 Ft.*  *3/D. §*  *(1) BKK bérlet kedvezmény kérelemre annak a lakosnak adható, aki*  *a) az igénylést megelőző évben a II. kerület díjfizető övezetében lakossági várakozási hozzájárulással rendelkezett, és*  *b) a hozzájárulás tárgyévi kiváltásáról nyilatkozatban lemond, valamint*  *c) állandó lakcíme a kérelem szerinti övezet területén van, és*  *d) az általa megjelölt egy darab személygépkocsira, amelynek az üzembentartója.*  *(2) a kedvezmény igénylése a rendelet 3. melléklete alapján történik.*  *(3) A kedvezmény igénybevételére vonatkozó kérelem benyújtásának határideje: minden év január 20. napja.*  *(4) Amennyiben a bérlet kedvezményt igénybevevő jogosultsága megszűnik, azaz a II. kerület fizető övezetéből elköltözik vagy a gépjármű értékesítésre kerül, és helyette új gépjármű vonatkozásában új üzembentartói jog nem kerül bejegyzésre, a kedvezményként juttatott éves BKK bérletet köteles az adott hónap végéig a Polgármesteri Hivatal Parkolási Ügyfélszolgálatán leadni.*  *(5) Amennyiben a bérlet kedvezményt igénybevevő az éves bérletet elveszíti, az a tárgy évben nem pótolható. Elvesztés esetén a bérlet kedvezményt igénybe vevő köteles az elvesztés tényét a Polgármesteri Hivatal Parkolási Ügyfélszolgálatán jelezni.*  *(6) A BKK bérlet kedvezmény igénybevételével a kérelmező a tárgyév vonatkozásában lemond a lakossági várakozási hozzájárulásról, így az éves bérlet elvesztése esetén lakossági várakozási hozzájárulás az adott évre nem igényelhető.”* |
| Az R. 4. § (6) bekezdése:  *„(6) A gazdálkodói várakozási hozzájárulás kiváltásának költségtérítési összege 5000 Ft, amely az eljárás megkezdését követően nem igényelhető vissza.”* | **3. §**  A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 4. § (6) bekezdése helyébe a következő rendelkezés lép:  *„(6) A gazdálkodói várakozási hozzájárulás kiváltásának költségtérítési összege 10.000 Ft, amely az eljárás megkezdését követően nem igényelhető vissza.”* |
| Az R. 8/B. § (1) és (2) bekezdése:  *„(1) A parkolókártya díja:*  *a) magánszemély esetén: bruttó 1000 Ft;*  *b) vállalkozás esetén: bruttó 2000 Ft.*  *(2) A parkolókártyára a szolgáltatást igénybevevő a Városüzemeltetési Igazgatóság Parkolási Ügyfélszolgálatának (a továbbiakban: Parkolási Ügyfélszolgálat) irodájában ezer Ft-ban meghatározott összegű várakozási (parkolási) díjat fizethet be, amely a befizetéskor a kártyára feltöltésre kerül.”*  Az R. 8/B. § (4) és (5) bekezdése:  *„(4) A sérülésmentes parkolókártya II. Kerületi Önkormányzat részére történő visszaadásakor a kártya díja és a kártyáról fel nem használt összeg visszatérítésre kerül az ügyfél részére.*  *(5) Elveszett, sérült kártya esetén 1000 Ft-os díj ellenében vásárolhat új kártyát az ügyfél, az elveszett, sérült kártyára töltött összeget az Önkormányzat nem téríti vissza.”* | **4. §**  (1) A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 8/B. § (1) és (2) bekezdése helyébe a következő rendelkezések lépnek:  *„(1) A feltölthető parkolókártya összege: 2800 Ft.*  *(2) A parkoló kártya, valamint a kártyára feltölthető várakozási díj a Polgármesteri Hivatal Parkolási Ügyfélszolgálatán vásárolható meg.”*  (2) A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 8/B. § (4) és (5) bekezdése helyébe a következő rendelkezések lépnek:  *„(4) A sérülésmentes, működő parkolókártya II. Kerületi Önkormányzat részére történő visszaadásakor a kártya eredeti díja és a kártyáról fel nem használt összeg visszatérítésre kerül az ügyfél részére.*  *(5) Az elveszett vagy sérülés miatt nem olvasható kártyára töltött összeget az Önkormányzat nem téríti vissza.”* |
|  | **5. §**  A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet az 1. melléklet szerinti 3. melléklettel egészül ki. |
| Az R. 8/B. § (6) bekezdése:  *„(6) Amennyiben az ügyfél lemond a meglévő, sérülésmentes és működő parkolókártyájának tulajdonjogáról az Önkormányzat javára, úgy a kártya eredeti értékét és a rátöltött összeget az Önkormányzat visszafizeti az ügyfél részére. Parkolókártya visszavétele csak az eredeti, vásárlást bizonyító számla ellenében történhet.”* | **6. §**  Hatályát veszti a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 8/B. § (6) bekezdése. |
|  | **7. §**  Ez a rendelet a kihirdetését követő napon lép hatályba, és a kihirdetését követő második napon hatályát veszti. |

**Budapest Főváros II. Kerületi Önkormányzat Képviselő-testületének /2024. ( . .) önkormányzati rendelete**

**a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet módosításáról**

Budapest Főváros II. Kerületi Önkormányzat Képviselő-testülete a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 23. § (5) bekezdés 3. pontjában meghatározott feladatkörében eljárva a következőket rendeli el:

**1. §**

(1) A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 3. § (1) bekezdés c) pontja helyébe a következő rendelkezés lép:

*(Lakossági várakozási hozzájárulás kérelemre annak a lakosnak adható:)*

„*c)* első illetve második gépjármű esetén a rendeletben meghatározott költségtérítést és várakozási díjat megfizette,”

(2) A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 3. § (3) bekezdése helyébe a következő rendelkezés lép:

„(3) A lakossági hozzájárulás éves várakozási díja az adott területen fizetendő egy órai várakozási díj kétszázötvenszerese. A fővárosi parkolási rendeletben megállapított lakossági várakozási hozzájárulás éves várakozási díjához viszonyítva az alábbi kedvezményekkel csökkentett díj kerül megállapításra:

*a)* lakásonként az első gépjárműre kiadott hozzájárulás vonatkozásában egyszeri éves várakozási díj kerül meghatározásra, melynek összege 10 000 Ft,

*b)* lakásonként a második gépjárműre kiadott hozzájárulás vonatkozásában a várakozási területen érvényes egy órai várakozási díj kétszázötvenszeresének egyharmada fizetendő az alábbiak szerint:

*ba)* A díjövezet esetén: 50 000 Ft,

*bb)* B díjövezet esetén: 37 500 Ft,

*bc)* C díjövezet esetén: 25 000 Ft.”

(3) A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 3. §-a a következő (7) bekezdéssel egészül ki:

„(7) A lakossági várakozási hozzájáruláshoz kapcsolódóan a feltételek fennállása esetén az alábbi kedvezmények vehetők igénybe:

*a)* gyermekszállítási várakozási hozzájárulás,

*b)* nagycsaládos kedvezmény,

*c)* nyugdíjas kedvezmény,

*d)* BKK bérlet kedvezmény.”

**2. §**

A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet a következő 3/B–3/D. §-sal egészül ki:

**„3/B. §**

(1) Nagycsaládos kedvezmény kérelemre annak a lakosnak adható, aki

a) három vagy több 18 év alatti gyermeke után családi pótlékra jogosult, valamint

*b)* állandó lakcímmel rendelkezik a kérelem szerinti övezet területén, és

*c)* a kérelemben megjelölt egy darab személygépkocsi

*ca)* üzembentartója, vagy

*cb)* a munkáltatótól kizárólagos használatba kapott, a munkáltató által üzemben tartott személygépkocsira.

(2) A kedvezmények igényléséhez a jogosultságot a Magyar Államkincstár által - az ellátottak számának feltüntetésével - kiállított családi pótlék folyósítására vonatkozó dokumentummal szükséges igazolni.

(3) Lakásonként az első gépjárműre kiadott hozzájárulás vonatkozásában egyszeri éves várakozási díj kerül meghatározásra, melynek összege 5 000 Ft.

(4) Lakásonként a második gépjárműre kiadott hozzájárulás vonatkozásában a várakozási területen érvényes egy órai várakozási díj kétszázötvenszeresének egy hatoda fizetendő az alábbiak szerint:

*a)* A díjövezet esetén: 25 000 Ft,

*b)* B díjövezet esetén: 18 750 Ft,

*c)* C díjövezet esetén: 12 500Ft.

**3/C. §**

(1) Nyugdíjas kedvezmény kérelemre, annak a lakosnak adható, aki

a) öregségi nyugellátásban részesül, valamint

*b)* állandó lakcíme a kérelem szerinti övezet területén van, és

*c)* az általa megjelölt egy darab személygépkocsira, amelynek az üzembentartója.

(2) A kedvezmény igényléséhez a jogosultságot a nyugellátás tényét igazoló dokumentummal szükséges igazolni.

(3) Lakásonként az első gépjárműre kiadott hozzájárulás vonatkozásában egyszeri éves várakozási díj kerül meghatározásra, melynek összege 5 000 Ft.

(4) Lakásonként a második gépjárműre kiadott hozzájárulás vonatkozásában a várakozási területen érvényes egy órai várakozási díj kétszázötvenszeresének egy hatoda fizetendő az alábbiak szerint:

*a)* A díjövezet esetén: 25 000 Ft,

*b)* B díjövezet esetén: 18 750 Ft,

*c)* C díjövezet esetén: 12 500 Ft.

**3/D. §**

(1) BKK bérlet kedvezmény kérelemre annak a lakosnak adható, aki

a) az igénylést megelőző évben a II. kerület díjfizető övezetében lakossági várakozási hozzájárulással rendelkezett, és

b) a hozzájárulás tárgyévi kiváltásáról nyilatkozatban lemond, valamint

*c)* állandó lakcíme a kérelem szerinti övezet területén van, és

*d)* az általa megjelölt egy darab személygépkocsira, amelynek az üzembentartója,

(2) A kedvezmény igénylése a rendelet 3. melléklete alapján történik.

(3) A kedvezmény igénybevételére vonatkozó kérelem benyújtásának határideje: minden év január 20. napja.

(4) Amennyiben a bérlet kedvezményt igénybevevő jogosultsága megszűnik, azaz a II. kerület fizető övezetéből elköltözik vagy a gépjármű értékesítésre kerül, és helyette új gépjármű vonatkozásában új üzembentartói jog nem kerül bejegyzésre, a kedvezményként juttatott éves BKK bérletet köteles az adott hónap végéig a Polgármesteri Hivatal Parkolási Ügyfélszolgálatán leadni.

(5) Amennyiben a bérlet kedvezményt igénybevevő az éves bérletet elveszíti, az a tárgy évben nem pótolható. Elvesztés esetén a bérlet kedvezményt igénybe vevő köteles az elvesztés tényét a Polgármesteri Hivatal Parkolási Ügyfélszolgálatán jelezni.

(6) A BKK bérlet kedvezmény igénybevételével a kérelmező a tárgyév vonatkozásában lemond a lakossági várakozási hozzájárulásról, így az éves bérlet elvesztése esetén lakossági várakozási hozzájárulás az adott évre nem igényelhető.”

**3. §**

A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 4. § (6) bekezdése helyébe a következő rendelkezés lép:

„(6) A gazdálkodói várakozási hozzájárulás kiváltásának költségtérítési összege 10.000 Ft, amely az eljárás megkezdését követően nem igényelhető vissza.”

**4. §**

(1) A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 8/B. § (1) és (2) bekezdése helyébe a következő rendelkezések lépnek:

„(1) A feltölthető parkolókártya összege: 2800 Ft.

(2) A parkoló kártya, valamint a kártyára feltölthető várakozási díj a Polgármesteri Hivatal Parkolási Ügyfélszolgálatán vásárolható meg.”

(2) A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 8/B. § (4) és (5) bekezdése helyébe a következő rendelkezések lépnek:

„(4) A sérülésmentes, működő parkolókártya II. Kerületi Önkormányzat részére történő visszaadásakor a kártya eredeti díja és a kártyáról fel nem használt összeg visszatérítésre kerül az ügyfél részére.

(5) Az elveszett vagy sérülés miatt nem olvasható kártyára töltött összeget az Önkormányzat nem téríti vissza.”

**5. §**

A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet az 1. melléklet szerinti 3. melléklettel egészül ki.

**6. §**

Hatályát veszti a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet 8/B. § (6) bekezdése.

**7. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

|  |  |
| --- | --- |
| **Örsi Gergely** **polgármester** | **dr. Szalai Tibor** **jegyző** |

*1. melléklet a ...../2024. (……) önkormányzati rendelethez*

„*3. melléklet a 14/2010. (VI. 24.) önkormányzati rendelethez*

**Igénylőlap**

|  |  |
| --- | --- |
| **Név, Jogcím** |  |
| **Születési hely, idő, anyja neve** |  |
| **személyi igazolvány száma** |  |
| **Rendszám** |  |
| **Lakcím** |  |

Nyilatkozom, hogy a **fent nevezett forgalmi rendszámú gépjárműre** a **…. évre vonatkozóan nem kívánom kiváltani a lakossági várakozási hozzájárulást. Helyette a BKK bérlet kedvezményt kívánom igénybe venni. Elfogadom, hogy adott év során nem vagyok jogosult újabb lakossági várakozási hozzájárulás és BKK bérlet igénylésére.**

Budapest, ……….év……hó…nap

.

Kérelmező

Megismertem és tudomásul vettem az Adatkezelési tájékoztatóban foglaltakat.

Budapest, …………év……..hó…………nap

\_\_\_\_\_\_\_\_\_\_\_\_\_\_\_\_\_\_\_\_\_\_*”*

Kérelmező

Általános indokolás

A díjemelés célja, hogy a II. kerület fizető övezetében várakozó gépjárművek száma jelentősen csökkenjen, mivel a jelenleg kiadott várakozási engedélyek száma jelentősen meghaladja a kialakított várakozóhelyek számát, nem számítva a díjfizető gépjárműveket. Mindezek mellett azonban a szociális szempontokat is figyelembe véve indokolt több kedvezménytípus bevezetése. Emellett a megemelkedett költségek miatt időszerűvé vált a parkolókártyák díjának megemelése valamint a parkolókártyát érintő rendelkezések megváltoztatása. Mindezek miatt szükségessé vált a Budapest főváros közigazgatási területén a járművel várakozás rendjének egységes kialakításáról, a várakozás díjáról és az üzemképtelen járművek tárolásának szabályozásáról szóló 14/2010. (VI. 24.) önkormányzati rendelet módosítása.

Részletes indokolás

**Az 1. §-hoz**

A lakossági várakozási hozzájárulás vonatkozásában tartalmazza az ügyfél által fizetendő összeget valamint a kedvezmény típusok felsorolását.

**A 2. §-hoz**

Az egyes kedvezmény típusok igénybevételének feltételeit valamint az ügyfél által fizetendő díjakat tartalmazza.

**A 3. §-hoz**

A gazdálkodói várakozási hozzájárulás megemelt költségtérítési összegét tartalmazza.

**A 4. §-hoz**

A parkolókártya gyártásához és kezeléséhez kapcsolódó adminisztrációs költségek jelentősen megnövekedtek, ezért szükségessé vált a parkolókártya díjának megemelése és a parkolókártya kezelésére vonatkozó szabályok módosítása.

**Az 5. §-hoz**

A BKK bérlet kedvezmény igénybevételénél a hatályos jogszabályi előírások és a GDPR indokolják a melléklet szerinti nyomtatvány bevezetését.

**A 6. §-hoz**

Hatályon kívül helyező rendelkezést tartalmaz.

**A 7. §-hoz**

Hatályba léptető és hatályon kívül helyező rendelkezéseket tartalmaz.