**.** számú napirend

**előterjesztés**

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági Bizottság részére**

**Tárgy: 1025 Budapest, Felső Zöldmáli út 1/C.** szám (hrsz.: 15298/4) alatti társasház HAVARIA Keretből történő vissza nem térítendő támogatás igénylése a társasház élet-és balesetveszélyes **gázvezetékeinek felújítása** céljából.

**Előterjesztő:** ……………………………………………….

**Trummer Tamás**

főépítész, igazgató

**Készítette**:

………………………………………………..

**Borsos András**

pályázati referens

„A napirend tárgyalása zárt ülést nem igényel.”

**Tisztelt Településüzemeltetési, Környezetvédelmi és Közbiztonsági Bizottság!**

**1025 Budapest, Felső Zöldmáli út 1/C.** szám (hrsz.: 15298/4) alatti 9 lakásos társasház közös képviselője a társasház élet- és balesetveszélyes **gázvezetékeinek felújítása** céljából a HAVARIA keretből vissza nem térítendő támogatást kért.

A közös képviselő 2024. május 15. napján benyújtotta a Havária pályázatra kérelmét, majd a 2024. július 2. napján a pályázati dokumentációt. A benyújtott pályázat hiányossága miatt, 2024. szeptember 30. napján pályázó hiánypótlási felhívást kapott, melyben a hiányok pótlására a benyújtási határidő 2024. október 21. napjában lett meghatározva.

A beérkezett kérelmet és hiánypótlását alátámasztotta a következő dokumentumokkal:

1. Pályázati adatlap, mely alapján a tervezett felújítási költség **2.461.141 Ft** **és 492.228 Ft összegben** vissza nem térítendő támogatást kér. Az adatlaphoz a pályázó nyilatkozatot is csatolták.

(1. sz. melléklet; 3 oldal)

1. Az **MVM Főgáz Földgázhálózati Kft.** 1759 napló sorszámú számú **munkalapja** miszerint 2024. május 13. napján műszeres vizsgálat után a CO ellenőrzés során a földi csatlakozó vezetéken gázszivárgást mértek és az épületet aznap kizárták a gázszolgáltatásból.

(2. sz. melléklet; 1 oldal)

1. **A 2024. június 11.** napjánmegtartott **közgyűlés** jegyzőkönyve, amiben a tulajdonosok **15/2024. (06.11.) 19/2024. (06.11.) 20/2024. (06.11.) 21/2024. (06.11.)** számú határozataikban döntöttek a munkát elvégző a kivitelezőről, a gázcsőcsere finanszírozásáról, a Havária pályázati támogatás igénybevételéről, a pályázat benyújtására illetve az Önkormányzattal a szerződés megkötésére meghatalmazott személyről.

(3. sz. melléklet; 8 oldal)

1. **Varga Group Kft** tételes **árajánlatát és a 2024. június 10. napján megkötött szerződést** a gázvezeték felújításáról.

Az árajánlat / **felújítási költség összesen**: **2.461.141 Ft**

(4. sz. melléklet; 5 oldal)

A munkát a kivitelező a pályázati adatlap alapján 2024. június 20. és 2024. július 9. között végezte el.

**A pályázat teljes, támogatásra javasolt.**

*Kérem a T. Bizottságot, hogy átruházott feladat- és hatáskörében eljárva hozza meg határozatát.*

**HATÁROZATI JAVASLAT**

A Budapest Főváros II. Kerületi Önkormányzat Képviselő-testületének a társasházak felújításának pénzügyi támogatásáról szóló 11/2023. (III. 31.) önkormányzati rendelet és az önkormányzat Szervezeti és Működési Szabályzatáról szóló 13/1992. (VII.01.) önkormányzati rendelet a Bizottságok feladatáról és hatásköréről szóló 11. mellékletének 5.1.10, 5.1.11, pontja értelmében a Településüzemeltetési, Környezetvédelmi és Közbiztonsági Bizottság dönt a társasházak felújítására vonatkozó pénzügyi támogatás fajtájáról és mértékéről, valamint élet és balesetveszély esetén – pályázaton kívül – megfelelő szakértői véleménnyel, alátámasztott kérelemre adható támogatás mértékéről.

A Településüzemeltetési, Környezetvédelmi és Közbiztonsági Bizottság átruházott hatáskörben eljárva úgy dönt, hogy a **HAVARIA Keretből** támogatja a **1025 Budapest, Felső Zöldmáli út 1/C.** szám (hrsz.: 15298/4) alatti társasház élet- és balesetveszélyes **gázvezetékeinek felújítási munkáit.**

A Társasháznak vissza nem térítendő támogatásként a tervezett **2.461.141 Ft** összköltség **legfeljebb 20 %-át, a keretösszeg erejéig 492.228 Ft összegben** biztosítja.

A felújítási munkálatokat a Társasház a kérelem beérkezésének napjától **(2024. május 15. napjától)** saját felelősségére megkezdhette, de a vissza nem térítendő támogatás csak a 11/2023. (III.31.) önkormányzati rendeletben foglalt feltételekkel megkötött megállapodást követően veheti igénybe.

**Felelős**: Polgármester

**Határidő**: 2024. december 20.

Budapest, 2024. november 18.

**Trummer Tamás**

főépítész, igazgató