**.** számú napirend

**előterjesztés**

**Budapest Főváros II. Kerületi Önkormányzat**

**Településüzemeltetési, Környezetvédelmi és Közbiztonsági Bizottság részére**

**Tárgy: 1022 Budapest, Hankóczy Jenő utca 17-19.** **– Detrekő u. 2/A.** szám (hrsz. 12266/4) alatti társasház HAVARIA Keretből történő vissza nem térítendő támogatás igénylése a társasház balesetveszélyes **alapozásának felújításához**.

**Előterjesztő:** ……………………………………………….

**Trummer Tamás**

főépítész, igazgató

**Készítette**:

………………………………………………..

**Borsos András**

pályázati referens

„A napirend tárgyalása zárt ülést nem igényel.”

**Tisztelt Településüzemeltetési, Környezetvédelmi és Közbiztonsági Bizottság!**

**1022 Budapest, Hankóczy Jenő utca 17-19.** **– Detrekő u. 2/A.** szám (hrsz. 12266/4) alatti 9 lakásos társasház közös képviselője a társasház élet- és balesetveszélyes **alapozása felújításának felújítása** céljából a HAVARIA keretből vissza nem térítendő támogatást kért.

A közös képviselő 2024. augusztus 28. napján benyújtotta a Havária pályázatra kérelmét. A benyújtott pályázat hiányossága miatt, 2024. szeptember 25. napján pályázó hiánypótlási felhívást kapott, melyben a hiányok pótlására a benyújtási határidő 2024. október 16. napjában lett meghatározva.

A beérkezett kérelmet és hiánypótlását alátámasztotta a következő dokumentumokkal:

1. **Pályázati adatlap**, mely alapján a tervezett felújítási költség **18.196.560 Ft,** **és a társasház 3.639.312 Ft összegben** vissza nem térítendő támogatást kér. Az adatlaphoz a pályázó nyilatkozatát is csatolták.

(1. sz. melléklet; 3 oldal)

1. **Skublics Márk okl. építőmérnök, szakértő** 2024. május 14-i statikai **szakvéleménye szerint** a korábbi, 2023.11. 16-án készített szakvéleményben már leírt tapasztalatok változatlanul fennállnak, további süllyedésre és mozgásra utaló új repedések is megjelentek, valamint a már kialakult repedések tágassága tovább nőtt. miszerint az épület stabilizálása, további süllyedések és a fal, illetve födém repedések nyílásának megakadályozása még nem valósult **a már javasolt beavatkozásokat sürgősen végre kell hajtani, az időközben kialakult, – baleset-, és vagyonbiztonságot veszélyeztető - állapotra való tekintettel, azok tovább nem halaszthatóak**

(2. sz. melléklet; 3 oldal, 3. sz. melléklet 4. oldal, 4 sz. melléklet 3. oldal)

1. **A 2024. június 29.** napjánmegtartott **közgyűlés** jegyzőkönyve, amiben a tulajdonosok **9/2024.07.29, 10/2024.07.29., 11/2024.07.29. 12/2024.07.29** számú határozataikban döntöttek a Havária pályázaton való részvételről, a támogatás igénybevételéről, a pályázat benyújtására illetve az Önkormányzattal a szerződés megkötésére meghatalmazott személyről, 13.253.720 Ft vállalási árral a munkát elvégző Geostabil Kft. kivitelezőről, a munkát átvevő személyről.

(5. sz. melléklet; 6 oldal)

1. **A 2024. október 1.** napjánmegtartott **közgyűlés** jegyzőkönyve, amiben a tulajdonosok **2/2024-10-01** számú határozatukban döntöttek, hogy a cölöp megerősítési munkálatok pótmunkáját a Geostabil Kft-től kapott ajánlat szerinti bruttó 4.942.840 Ft összegben célbefizetéssel finanszírozzák.

Így afelújítás teljes összege:13.253.720 + 4.942.840 = 18.196.560.-Ft

(6. sz. melléklet; 2 oldal)

1. **Geostabil Kft-vel kötött** 2024. augusztus 27. napján kelt **szerződés módosítás** és a kivitelező árajánlatai az alapmegerősítő mikrocölöpözésről.

A szerződéses összeg és az árajánlat összege **is összesen**: 14.328.000 Ft + ÁFA=**18.196.560 Ft.**

(7. sz. melléklet; 8 oldal)

1. A közös képviselő 2024. október 5. napján kelt nyilatkozata alapján a társasházi közgyűlésen elfogadott műszaki ellenőrzést végző céggel a szerződéskötés nem jött létre. Az új műszaki ellenőr Szakács Zsolt. A Társasház 2024. augusztus 24. napján a műszaki ellenőrzésre vonatkozó szerződést megkötötte a vállalkozóval. A közös képviselő nyilatkozott, hogy az új műszaki ellenőr személyéről a közgyűlést tájékoztatta.

(8. sz. melléklet; 1 oldal)

1. A munkát a kivitelező a pályázati adatlap alapján 2024. augusztus 29-30. között végezte el.

A pályázathoz utólagosan csatolt műszaki ellenőri szerződés elfogadása javasolt, annak ellenére, hogy a közgyűlési határozatot erre vonatkozóan a közös képviselő nem tudta benyújtani. A pályázati felhívás alapján a pályázat utófinanszírozott, vagyis a támogatás kifizetése csak abban az esetben valósulhat meg, ha a műszaki ellenőr a felújítási munkák szakszerűségét igazolta és a benyújtásra kerülő számlák kifizetésre kerültek.

**A pályázat támogatásra javasolt.** *Kérem a T. Bizottságot, hogy átruházott feladat- és hatáskörében eljárva hozza meg határozatát.*

**HATÁROZATI JAVASLAT**

A Budapest Főváros II. Kerületi Önkormányzat Képviselő-testületének a társasházak felújításának pénzügyi támogatásáról szóló 11/2023. (III. 31.) önkormányzati rendelet és az önkormányzat Szervezeti és Működési Szabályzatáról szóló 13/1992. (VII.01.) önkormányzati rendelet a Bizottságok feladatáról és hatásköréről szóló 11. mellékletének 5.1.10, 5.1.11, pontja értelmében a Településüzemeltetési, Környezetvédelmi és Közbiztonsági Bizottság dönt a társasházak felújítására vonatkozó pénzügyi támogatás fajtájáról és mértékéről, valamint élet és balesetveszély esetén – pályázaton kívül – megfelelő szakértői véleménnyel, alátámasztott kérelemre adható támogatás mértékéről.

A Településüzemeltetési, Környezetvédelmi és Közbiztonsági Bizottság átruházott hatáskörben eljárva úgy dönt, hogy a **HAVARIA Keretből** támogatja a **1022 Budapest, Hankóczy Jenő utca 17-19. – Detrekő u. 2/A.** szám (hrsz.: 12266/4) alatti társasház élet- és balesetveszélyes **alapozásának felújítási munkáit.**

A Társasháznak vissza nem térítendő támogatásként a tervezett **18.196.560 Ft** összköltség **legfeljebb 20 %-a (3.639.312 Ft) a keretösszeg erejéig** biztosítható. A rendelkezésre álló keretösszeget figyelembe véve a pályázatban bemutatott felújítási munkákhoz **3.639.312** Ft vissza nem térítendő támogatást kap a Társasház.

A felújítási munkálatokat a Társasház a kérelem beérkezésének napjától **(2024. augusztus 28. napjától)** saját felelősségére megkezdhette, de a vissza nem térítendő támogatás csak a 11/2023. (III.31.) önkormányzati rendeletben foglalt feltételekkel megkötött megállapodást követően veheti igénybe.

**Felelős**: Polgármester

**Határidő**: 2024. december 20.

Budapest, 2024. november 18.

**Trummer Tamás**

főépítész, igazgató